Z Á P I S N I C A

zapísaná v priebehu zasadnutia Obecného zastupiteľstva dňa 11. 12. 2015

*Prítomní: viď prezenčná listina*

*Program:*

1. Otvorenie zasadnutia
2. Určenie overovateľov uznesenia a zápisnice
3. Kontrola uznesenia za uplynulé obdobie
4. Voľba kontrolórky obce
5. Schválenie VZN o miestnych daniach a miestnom poplatku za komunálny odpad a drobné stavebné odpady na rok 2016
6. Schválenie rozpočtu na rok 2016
7. Schválenie miestnych poplatkov na rok 2016
8. Schválenie štatútu krízového štábu a štatútu povodňovej komisie
9. Rôzne

 10. Diskusia

 11. Schválenie uznesenia

 12. Záver

K bodu 1:

Starostka obce Jarmila Dobroňová privítala prítomných a oboznámila ich s programom. Program bol jednohlasne schválený.

K bodu 2:

Starostka obce vymenovala a určila overovateľov uznesení a zápisnice Mgr. Tomáša Lasičku a Ing. Michala Dobroňa.

K bodu 3:

Starostka obce informovala o plnení jednotlivých bodov z predchádzajúceho zasadnutia.

K bodu 4:

Starostka obce oboznámila prítomných, že do výberového konania na miesto hlavnej kontrolórky obce predložila žiadosť a všetky jej prílohy p. Hulínová Marta. Poslanci OZ podľa § 18 ods. 1, ods. 3, ods. 5 a § 18a ods. 5 zákona č. 369/1990 Zb. p. Martu Hulínovú zvolili na funkciu hlavnej kontrolórky obce Hričovské Podhradie na dobu 6 rokov.

K bodu 5:

Starostka obce vyzvala poslancov k podaniu pripomienok k navrhovanému VZN o miestnych daniach a miestnom poplatku za komunálny odpad a drobné stavebné odpady na rok 2016, nakoľko návrhy boli v časovom predstihu odoslané na pripomienkovanie poslancom mailovou poštou. Poslanci sa rozhodli miestne dane i poplatok za komunálny odpad oproti predchádzajúcemu roku nezmeniť, pozornosť venovali § 35 Drobný stavebný odpad, v ktorom určili sadzbu poplatku za drobný stavebný odpad 0,060 eur za/kg. Za drobný stavebný odpad sú považované odpady z rekonštrukcií a modernizácií , ku ktorým nie je potrebné stavebné povolenie t.j. napr. rekonštrukcia kúpeľní, elektroinštalácia. VZN o miestnych daniach a miestnom poplatku za komunálny odpad a drobné stavebné odpady na rok 2016 bolo jednohlasne schválené.

K bodu 6:

Starostka obce rovnako ako v predchádzajúcom bode vyzvala prítomných k návrhom na zmeny rozpočtu pre rok 2016. Informovala, že v zmysle navrhovaného rozpočtu sa v budúcom roku plánuje napríklad vymaľovanie priestorov materskej školy alebo zošírenie cesty pri miestnom cintoríne. P. Lasička s cieľom znížiť náklady na telefón a internet v materskej škole i na obecnom úrade navrhol v budúcnosti prehodnotiť zmluvy telefónnych a internetových dodávateľov prípadne ich ponúkaných viazaných programov. Poslanci jednohlasne schválili rozpočet na rok 2016.

K bodu 7:

K navrhovanému Nariadeniu o poplatkoch na rok 2016 predniesol pripomienku p. Dobroň Michal, ktorý navrhol, aby bol z poplatkov vyňaíý poplatok za zapožičanie výsuvného rebríka, nakoľko v súčasnosti jeho technický stav nezodpovedá stavu možného prenajímania. Tento návrh bol jednohlasne prijatý a následne bolo Nariadenie o poplatkoch na rok 2016 jednohlasne schválené.

K bodu 8:

K navrhovanému Štatútu krízového štábu a štatútu povodňovej komisie poslanci nemali žiadne ďalšie návrhy a oba štatúty jednohlasne schválili.

K bodu 9-10:

Starostka obce informovala prítomných o spracovanej výročnej správe za rok 2014, výročná správa bude odoslaná do RIS SAMu.

Účtovníčka M. Hulínová informovala o potrebe úpravy rozpočtu za rok 2015. Spoločne

s prítomnými posúdili jednotlivé položky vyžadujúce si úpravu, prípadne otázky prítomných boli zodpovedané. Poslanci jednohlasne schválili navrhovanú úpravu rozpočtu pre rok 2015.

K bodu 11:

Pracovníčka M. Hulínová priebežne čítala uznesenia k jednotlivým bodom zasadnutia, ktoré prítomní schválili jednohlasne.

K bodu 12:

Starostka obce poďakovala prítomným za účasť.

Zapísala Miroslava Hulínová

11.12.2015

 Jarmila Dobroňová

 starosta obce

Overovatelia zápisnice: Mgr. Tomáš Lasička ............................

 Ing. Michal Dobroň ............................